CELEX: 32020D0289
Language: ro
Date: 2020-02-19 00:00:00
Title: Decizia (PESC) 2020/289 a Comitetului politic și de securitate din 19 februarie 2020 privind numirea comandantului operației UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) (EUNAVFOR MED/1/2020)

2.3.2020   
               
               
                  RO
               
               
                  Jurnalul Oficial al Uniunii Europene
               
               
                  L 61/4
               
            
         DECIZIA (PESC) 2020/289 A COMITETULUI POLITIC ȘI DE SECURITATE
         din 19 februarie 2020
         privind numirea comandantului operației UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) (EUNAVFOR MED/1/2020)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Decizia (PESC) 2015/778 a Consiliului din 18 mai 2015 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA) (1), în special articolul 6,
         întrucât:
         
                     (1)
                  
                  
                     În temeiul articolului 6 alineatul (1) din Decizia (PESC) 2015/778, Consiliul a autorizat Comitetul politic și de securitate (COPS) să ia decizii privind numirea comandantului operației UE pentru EUNAVFOR MED operația SOPHIA („comandantul operației UE”).
                  
               
                     (2)
                  
                  
                     La 18 mai 2015, Consiliul a adoptat Decizia (PESC) 2015/778 prin care contraamiralul Enrico CREDENDINO a fost numit comandantul operației UE.
                  
               
                     (3)
                  
                  
                     Autoritățile militare italiene au propus numirea contraamiralului Fabio AGOSTINI în funcția de comandant al operației UE, pentru a succeda contraamiralului Enrico CREDENDINO
                  
               
                     (4)
                  
                  
                     La 3 februarie 2020, Comitetul militar al Uniunii Europene a sprijinit această propunere și a acceptat numirea contraamiralului Fabio AGOSTINI în funcția de comandant al operației UE începând cu 21 februarie 2020.
                  
               
                     (5)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. În consecință, Danemarca nu participă la adoptarea prezentei decizii, aceasta nu este obligatorie pentru respectivul stat membru și nu i se aplică,
                  
               ADOPTĂ PREZENTA DECIZIE:
         
            Articolul 1
            Contraamiralul Fabio AGOSTINI este numit comandant al operației UE pentru operația militară a Uniunii Europene în zona central-sudică a Mării Mediterane (EUNAVFOR MED operația SOPHIA) începând cu 21 februarie 2020.
         
         
            Articolul 2
            Prezenta decizie intră în vigoare la 21 februarie 2020.
         
         
            Adoptată la Bruxelles, 19 februarie 2020.
            
               
                  Pentru Comitetul politic și de securitate
               
               
                  Președintele
               
               S. FROM-EMMESBERGER
            
         
         
            (1)  JO L 122, 19.5.2015, p. 31.